**Supplement til invitationen til Sct. Georgsløb 2025**

Kære alle mikro, mini og juniorspejdere

Sct. Georgsløb er et arrangement lavet af Sct. Georgs Gilderne, som er en forening af ældre spejdere. Hvert år laver de et arrangement for spejderne i Hillerød Kommune. Vedhæftet er også deres invitation, hvor vi ikke kan få alle de supplerende og forklarende oplysninger med derfor denne seddel.

Et spejderløb er næsten som en stor børnefødselsdagsskattejagt, hvor man går i patruljer rundt til forskellige opgaver, der skal løses. Så det er ikke et noget hvor man skal løbe rundt, men gå mellem en masse sjove og spændende opgaver, som løses i fællesskab mellem spejderne. For de yngste vil der være ledere med rundt.

Arrangementet foregår på Frydenborg søndag 28. september kl. 9.45 - 14.30 (ca sluttidspunkt, der er præmieoverrækkelse ca kl. 14.00 hvor forældre og søskende er velkomne).

Arrangementet er gratis at deltage i for spejdere i Frydenborg Gruppe, det er betalt gennem kontingentet.

Vi mødes kl. 9.45 mellem vores 2 hytter. Foropgaven laver vi på vores møder inden og udleverer på selve dagen.

Medbring: Påklædning efter vejret, evt regntøj/skiftetøj i en lille turrygsæk sammen med formiddagsmad og en lille madpakke (der er først en let frokost kl. 13.00) og en drikkedunk med vand, spisegrej (tallerken, bestik og kop).

Sørg for at have tørklæde på yderst og hvis du har uniform skal du også have denne på.

Der er rigtig mange spejdere der kommer på Frydenborg den dag, så det kan være en fordel at cykle til Frydenborg eller beregne god tid til aflevering og afhentning (der plejer at være parkering hele vejen fra dyrlægen og til Frydenborg). Det kan også lade sig gøre at parkere på Kontikis parkeringsplads og så gå gennem skoven til Frydenborg.

Tilmelding sker på [www.spejderhat.dk](http://www.spejderhat.dk) senest 14. september kl. 20.00